ഇരുപത്തിയേഴുകാരിയുടെ മൃതദേഹം കൈയും കാലും കെട്ടി സ്യൂട്ട് കെയ്സിലൊളിപ്പിച്ചു വച്ച നിലയില് കൊലപാതകം പുറത്തറിഞ്ഞത് യുവതിയുടെ ഭര്ത്താവ് വിളിച്ച് അന്വേഷിച്ചതോടെ സേലത്ത് ബ്യൂട്ടീസ്പാ ഉടമയുടെ മരണത്തില് ദൂരുഹതയേറുന്നു സേലം: ഇരുപത്തിയേഴുകാരിയുടെ മൃതദേഹം കൈയ്യും കാലും കെട്ടി സ്യൂട്ട് കെയ്സിലൊളിപ്പിച്ചു വച്ച നിലയില്. ബാംഗ്ലൂര് സ്വദേശിയായ യുവതിയുടെ മൃതദേഹമാണ് വാടക വീട്ടില് സ്യൂട്ട് കെയ്സിലൊളിപ്പിച്ചു വച്ച നിലയില് കണ്ടെത്തിയത്. കുമരസ്വാമിപ്പട്ടി നടേശന്റെ അപ്പാര്ട്ട്മെന്റിലാണ് ബാംഗ്ലൂര് സ്വദേശിയായ പ്രതാപിന്റെ ഭാര്യ തേജ് മൊണ്ഡലിന്റെ മൃതദേഹം അഴുകിയ നിലയില് കണ്ടെത്തിയത്. സംഭവത്തില് സേലം പോലീസ് അന്വേഷണമാരംഭിച്ചു. ഒരു വര്ഷം മുന്പാണ് യുവതി ഇവിടെ താമസമാരംഭിച്ചത്. കഴിഞ്ഞ നാലു ദിവസമായി കുമരസ്വാമിപ്പട്ടിയില് ബ്യൂട്ടീസ്പാ നടത്തിയിരുന്ന തേജ് മൊണ്ഡലിന്റെ യാതൊരു വിവരവുമില്ലാത്തതിനെ തുടര്ന്ന് ചെന്നൈയില് താമസിക്കുന്ന ഭര്ത്താവ് പ്രദീപ് വീട്ടുടമ നടേശനെ വിളിച്ച് വിവരമറിയിക്കുകയായിരുന്നു. നടേശന് വീട്ടിലെത്തിയപ്പോള് വീട്ടീല് നിന്നും ദുര്ഗന്ധം വന്നതിനെ തുടര്ന്ന് പോലീസില് വിവരമറിയിക്കുകയും സംഭവസ്ഥലത്തെത്തിയ പോലീസ് വീട് തുറന്ന് അകത്തു കയറി നോക്കിയപ്പോള് കൈകാലുകള് ബന്ധിച്ച് സ്യൂട്ട്കെയ്സില് അടച്ചു വച്ച നിലയില് യുവതിയുടെ മൃതദേഹം കണ്ടെത്തുകയായിരുന്നു. മൃതദേഹം ആശുപത്രിയിലേക്കു മാറ്റിയ പോലീസ് സംഭവത്തില് അന്വേഷണം ആരംഭിച്ചു. ഇവരുടെ കോള് വിവരങ്ങള് അടക്കം എടുത്താണ് അന്വേഷണം പുരോഗമിക്കുന്നത്. Tags